laion/Wikipedia-Exotic huggingface dataset:
שמפו (סרט)

שמפו (אנגלית: Shampoo) הוא סרט קולנוע אמריקאי משנת 1975 בבימויו של האל אשבי, עם וורן בייטי, ג'ולי כריסטי, לי גרנט, גולדי הון וג'ק וורדן בתפקידים הראשיים. בסרט מופיעה קארי פישר בתפקידה הראשון בקולנוע. לי גרנט זכתה בפרס אוסקר לשחקנית המשנה הטובה ביותר. ג'ק וורדן היה מועמד לפרס אוסקר לשחקן המשנה הטוב ביותר, כן היה הסרט מועמד לפרס אוסקר לעיצוב ההפקה הטוב ביותר ולפרס אוסקר לתסריט המקורי הטוב ביותר. וורן בייטי היה מועמד לפרס גלובוס הזהב לשחקן הטוב ביותר - סרט קומדיה או מוזיקלי, גולדי הון וג'ולי כריסטי היו מועמדות לפרס גלובוס הזהב לשחקנית הטובה ביותר - סרט קומדיה או מוזיקלי ולי גרנט הייתה מועמדת לפרס גלובוס הזהב לשחקנית המשנה הטובה ביותר - סרט קולנוע. ג'ורג' ראונדי (וורן בייטי) הוא ספר נשים במספרה בבוורלי הילס. הוא גבר נאה בשנות ה-30 לחייו, ונשות החברה הגבוהה נמשכות אליו גם בגלל מראהו, וגם בגלל היותו ספר מצטיין. ג'ורג' מנהל מערכת יחסים עם פליסיה קרפ (לי גרנט) שנשואה לאיש עסקים עשיר, לסטר (ג'ק וורדן). לסטר עצמו מנהל מערכת יחסים מחוץ לנישואין עם ג'קי שון (ג'ולי כריסטי) שהייתה פעם חברתו של ג'ורג' וכעת היא חברתה ואשת סודה של ג'יל (גולדי הון) שגם אתה מנהל ג'ורג' יחסים. ג'ורג' אינו מרוצה מעבודתו וחושב שהוא טוב יותר מבעל המספרה. הוא רוצה לפתוח עסק של עצמו וכשהבנק דוחה אותו מלקבל הלוואה, הוא פונה ללסטר לעזור לו אך זה לא ממהר לתת לו תשובה. כאשר ג'ורג' מגיע לספר את פליסיה בביתה, הוא מוצא שם את בתה לורנה (קארי פישר) ותוך זמן קצר שוכב אתה. כשמגיעה לבית פליסיה, הוא שוכב גם אתה. ג'יל מוצאת לה בן זוג, ג'וני פופ (טוני ביל) ולסטר מזמין את כולם לנשף של המפלגה הרפובליקנית בערב הבחירות לנשיאות ארצות הברית ב-1968 בהן ניצח ריצ'רד ניקסון. הנשף הזה הופך תוך זמן קצר למסיבת סמים, אלכוהול וסקס. ג'ורג' שוכב עם ג'קי, לסטר לא מבחין בהם אך ג'יל מבחינה, זורקת עליו כיסא ולבסוף מגרשת אותו מדירתה. ג'ורג' מרגיש שהתאהב בג'קי ומבקש את ידה אבל היא אומרת לו שזה מאוחר כי היא מצטרפת ללסטר העשיר שנפרד מאשתו ושניהם נוסעים כעת לאקפולקו. "שמפו", במסד הנתונים הקולנועיים IMDb (באנגלית) "שמפו", באתר נטפליקס "שמפו", באתר AllMovie (באנגלית) "שמפו", באתר Rotten Tomatoes (באנגלית) "שמפו", באתר Box Office Mojo (באנגלית) "שמפו", באתר אידיבי "שמפו", במסד הנתונים הקולנועיים KinoPoisk (ברוסית) קדימון לסרט שמפו, באתר יוטיוב שמפו, באתר TCM
כוסות רוח

כוסות רוח הן שיטת טיפול גופני בכוסות ואקום, שהייתה נפוצה באירופה, אסיה, אפריקה ובחלקים נוספים בעולם, וכיום משמשת ברפואה הסינית, ברפואה המשלימה והאלטרנטיבית, ולעיתים כחלק מטיפולי עיסוי, פיזיותרפיה וכדומה. הטיפול נעשה לרוב על הגב ועל אזורי גוף חיצוניים אחרים. השיטה היא פסאודו מדעית ואין מחקרים המוכיחים את יעילותה. כוסות רוח עשויות לרוב מזכוכית, פלסטיק או סיליקון, כמו גם מבמבוק, או מקרני חיה. שולי הכוס מעוגלים כדי למנוע פגיעה בעור המטופל. במהלך הטיפול נוצר תת-לחץ בחלל הכוס באמצעות אש או באמצעות משאבה. הכוס מונחת על גבי העור של המטופל ושואבת את העור והרקמות אשר מתחתיו אל תוך חלל הכוס ומשפיעה על זרימת הדם. כוסות רוח משמשות בניסיון לטיפול בהתכווצויות שרירים, בשלבים הראשונים של הצטננות ובמגוון מצבים אחרים. הטיפול בכוסות רוח משולב לעיתים בהקזת דם, כאשר חלק הגוף המיועד ליניקה מנוקב. הביטוי "כמו כוסות רוח למת" פירושו לעשות משהו חסר תועלת, בבחינת מעט מדי ומאוחר מדי. כוסות רוח, באתר אסותא
פיאט מולטיפלה

פיאט מולטיפלה (באיטלקית: Fiat Multipla) היא מיניוואן מתוצרת קונצרן הרכב האיטלקי פיאט אשר יוצר באיטליה בין השנים 1998–2010. ובסין בין השנים 2008–2013. המכונית זכתה למתיחת פנים בשנת 2005. רכב זה היה ידוע בצורתו הייחודית אשר כלל במקום חמישה מושבים שישה מושבים: שלושה מושבים מקדימה ושלושה מושבים מאחורה אשר יכולים לאחסן שישה מבוגרים. המכונית נמכרה עם תיבה ידנית בלבד. יוצרו 328,862 יחידות באירופה. יוצרו 25,036 יחידות בסין. 5 דלתות. קיבולת מכל דלק – 63 ליטר (דור ראשון, מנועי בנזין). בשנת 2000 "פיאט מולטיפלה" זכתה במקום השני בקטגוריית מכונית השנה באירופה. במקום הראשון זכתה טויוטה יאריס. מנוע בנזין. מנוע דיזל. מנוע גז. דור ראשון – יוצר בין השנים 1998–2003, יוצרו 122,129 יחידות. דור שני – יוצר בין השנים 2004–2010. דור ראשון "פיאט מולטיפלה" – ניידת משטרה במשטרה העירונית של פירנצה "פיאט מולטיפלה" – ניידת משטרה במשטרה העירונית של פירנצה "פיאט מולטיפלה" "פיאט מולטיפלה" "פיאט מולטיפלה" דור שני "פיאט מולטיפלה" "פיאט מולטיפלה" "פיאט מולטיפלה" – מבט לתא הנהג "פיאט מולטיפלה" – מבט לעיצוב המיוחד של תא הנוסעים "פיאט מולטיפלה" – מבט למושבים האחוריים "פיאט מולטיפלה" פיאט מדיה וקבצים בנושא פיאט מולטיפלה בוויקישיתוף אתר האינטרנט הרשמי של פיאט מולטיפלה The Fiat Multipla Review - Featuring Richard Hammond, סרטון בערוץ "Men and Motors", באתר יוטיוב (אורך: 04:40) ששי כהן, נוסטלגיה לשבת: פיאט מולטיפלה – "הרכב המכוער והמיוחד ביותר בעולם", באתר Wheel, ‏18 בנובמבר 2022 "פיאט מולטיפלה" "פיאט מולטיפלה" "פיאט מולטיפלה" "פיאט מולטיפלה"
שירית אביטן כהן

שירית אביטן כהן (נולדה בכ"א בניסן ה'תשמ"ז, 20 באפריל 1987) היא עיתונאית ישראלית, המשמשת כתבת מדינית ופרשנית פוליטית של העיתון "ישראל היום". נולדה וגדלה בעיר שדרות. הוריה עלו ממרוקו. אביה הוא הרב שמעון אביטן, מזכיר המועצה הדתית בעיר לשעבר, ואמה היא רוזה, מדריכת כלות. תקופה קצרה ביסודי, למדה בקיבוץ סעד. בתיכון למדה באולפנת צבי"ה בשדות נגב. עשתה שירות לאומי בבית חינוך עיוורים בירושלים. בעלת תואר ראשון במדעי המדינה ותקשורת ותואר שני ביחסים בינלאומיים באוניברסיטת בר-אילן, אותם השלימה בגיל 23. את עבודתה בתקשורת החלה ברדיו "גלי ישראל" כעורכת חדשות ומגישה. לאחר כשנה עברה לעיתון "מקור ראשון" ואתר "nrg" ומונתה לעורכת. אחרי תקופה כעורכת, המשיכה כראש דסק, ולאחר מכן מונתה לכתבת לענייני חינוך ורווחה בעיתון ובאתר. במרץ 2017 מונתה לכתבת הפוליטית של מקור ראשון ו-nrg במקום זאב קם שעבר לתאגיד. בספטמבר 2020 מונתה לכתבת פוליטית וכנסת של עיתון "גלובס", במקומה של העיתונאית טל שניידר. בנוסף היא מרבה להופיע באולפני טלוויזיה ובתחנות רדיו כפרשנית פוליטית. בפברואר 2023 עברה לשמש כתבת מדינית ופרשנית פוליטית בעיתון ישראל היום. אביטן כהן נשואה לבן כהן ואם לשלושה, ומתגוררת בירושלים. אחותה היא הסופרת סיגל אביטן. אחיינה יאיר אביטן נפל בקרב בשג'אעייה במהלך מלחמת חרבות ברזל. מדיה וקבצים בנושא שירית אביטן כהן בוויקישיתוף שירית אביטן כהן, ברשת החברתית פייסבוק שירית אביטן כהן, ברשת החברתית אקס (טוויטר) שירית אביטן כהן, ברשת החברתית אינסטגרם כל הכתבות של שירית אביטן כהן, באתר מקור ראשון שירית אביטן כהן : כל החדשות והעדכונים, באתר גלובס אורן פרסיקו, החשיפה שהתפרסמה ב-nrg הופיעה תוך זמן קצר ב-ynet – ללא קרדיט, באתר העין השביעית, 6 בינואר 2016 וואלה ברנז'ה‏, "בלי להתבייש הפכו אותי באתר חרדי לערימת פיקסלים", באתר וואלה, 6 ביוני 2017 וואלה ברנז'ה‏, הכירו את שירית אביטן כהן, באתר וואלה, 14 בנובמבר 2017 שירית אביטן כהן משוחחת עם השר לשעבר גדעון סער, ישראל שלי, 29 בנובמבר 2018 יניר מטווח עם שירית אביטן כהן, יניר קוזין, יוטיוב, 7 באוקטובר 2019 שירית אביטן כהן מראיינת את משה גפני, ועידת מקור ראשון, יוטיוב, 10 בדצמבר 2019 מפגש עם "חבר" - שירית אביטן כהן, בשיחה עם שמעון שבס, 25 באוקטובר 2020 שליפות – שירית אביטן כהן, גילוי דעת 620, י"ג בטבת ה'תשפ"ב, עמ' 24–25 ברנז'ה: תפקיד חדש לשירית אביטן-כהן במקור ראשון, באתר "סרוגים", 27 במרץ 2017 שרון טל, תזוזות ב'גלובס': שירית אביטן כהן תמונה לכתבת פוליטית ותחליף את טל שניידר, באתר אייס, 26 באוגוסט 2020 שרון טל, עזיבה או הדחה? סערה בעקבות החלפת הכתבת הפוליטית של 'גלובס', באתר אייס, 27 באוגוסט 2020 ציוץ של שירית אביטן כהן ברשת החברתית אקס (טוויטר), 11 בדצמבר 2020 יואב זיתון, אלישע בן קימון, הותר לפרסום: סמ"ר יאיר אביטן ורס"ל (במיל') יקיר שמואל טייטלבוים נפלו בקרב בצפון הרצועה, באתר ynet, 29 ביוני 2024
אקרו-יוגה

אקרו-יוגה (באנגלית: Acroyoga; נכתב גם אקרויוגה או אקרו יוגה) היא שיטת תרגול גופני המשלבת יוגה, אקרובטיקה ועיסוי תאילנדי. בפועל, השימוש הנפוץ יותר בשם אקרו-יוגה בקרב מתרגלי השיטה מתאר תרגול גופני המתבצע לרוב בזוגות (ולעיתים יותר) אשר מבצעים יחדיו תנועות ותרגילים מעולם האקרובטיקה והיוגה. ישנם שלושה תפקידים עיקריים בתרגול האקרו-יוגה: בסיס, פלייר, ושומר. בסיס (Base) - המתרגל הנמצא לרוב על הקרקע ומניף את הפלייר. פלייר (Flyer) - המתרגל אשר לרוב לא נמצא במגע עם הקרקע אלא נתמך "באוויר" על ידי הבסיס. הפלייר יכול לבצע תנוחות סטטיות ותנועות דינמיות, ועבודתו דורשת לרוב שיווי משקל והפעלת שרירי ליבה. שומר (Spotter) - מתרגל נוסף שעומד לעיתים צמוד לבסיס והפלייר. תפקידו לשים לב לתרגול ולוודא שהפלייר ינחת בבטחה על הקרקע, בעיקר במקרים כאשר ישנו ניסיון לתרגל תנוחות ותנועות מתקדמות יותר. ישנם שני סגנונות עיקריים לתרגול האקרו-יוגה: L-Basing, ו Standing. L-Basing - סגנון בו הבסיס שוכב על הגב כשרגליו וידיו מונפות באוויר ותומכות את משקל הפלייר. סגנון זה מאפשר לרוב פרקי תרגול ממושכים יותר מסגנון ה Standing. Standing - סגנון בו הבסיס עומד על רגליו ונעזר לרוב גם בידיו כדי לתמוך את משקל הפלייר. בסגנון זה הפלייר ימצא לרוב גבוה יותר באוויר ופרקי התרגול יהיו קצרים יותר מסגנון ה L-Basing. תנוחה סטטית - תנוחה מסוימת שבה אין תנועה (למשל, "מטוס"). הפליירית נתמכת על ידי הבסיס באמצעות נקודת מגע אחת או יותר. רצף - סדרת תנוחות הכוללת את המעברים ביניהם. מכונת כביסה - רצף מעגלי של מעברים בין תנוחות המתחיל ומסתיים באותה תנוחה. מעבר דינאמי (הקפצה) - הבסיס השוכב משתמש בכוח הרגליים ו/או הידיים שלו כדי להניף את הפלייר וליצור רגע שבו הפלייר באוויר. ניתן באמצעות ההקפצה לחזור לאותה תנוחה או לעבור תנוחה אחרת. ברוב ההקפצות תישמר נקודת מגע אחת לפחות בזמן המעבר. הקפצת "איקריאן" היא הקפצה שבה יש ניתוק רגעי מוחלט, ללא נקודות מגע בין הבסיס לפלייר, עד לתפיסה של הפלייר. ישנן הרבה תנוחות סטטיות באקרויוגה. תנוחות אקרו-יוגה מטוס Front Bird ליוויתן Whale Hangle Dangle סטאר Star טיפה Floating Paschi אקרובטיקה יוגה התעמלות אקרובטית מדיה וקבצים בנושא אקרו-יוגה בוויקישיתוף אתר האינטרנט הרשמי של אקרו-יוגה קבוצת פייסבוק של מתרגלים אקרו יוגה בישראל
מאפיית רחוב אלווראדו

מאפיית רחוב אלווראדו (באנגלית: Alvarado Street Bakery) היא מאפייה בבעלות העובדים הממוקמת ב- פטלומה, קליפורניה שמייצרת לחם אורגני מחיטה מלאה ובייגלים. אלווארדו תוארה בסרט התיעודי של מייקל מור, משנת 2009, קפיטליזם: סיפור אהבה . המאפייה מאורגנת כקואופרטיב בבעלות העובדים וכל עובד מקבל חלק אחד בקואופרטיב. המניות מעניקות לכל עובד זכות הצבעה שווה בעניינים עסקיים, לרבות הטבות לעובדים, משכורות והשקעה חוזרת של רווחים. נכון לשנת 2009, למעלה ממחצית העובדים היו עם החברה למעלה מ -15 שנים והשכר הממוצע הוא בין 65,000 ל -70,000 דולר בשנה. המאפייה החלה בשנת 1977 כמאפייה קואופרטיבית שעובדיה הם בעליה ומעורבים בניהול וקבלת ההחלטות בה. מייקל מור עקב בסרטו משנת 2009,קפיטליזם-סיפור אהבה, אחרי המאפייה וקואופרטיב נוסף על מנת לחזק את טיעונו, שיש אלטרנטיבה לשיטה הקפיטליסטית ושעסקים שמנוהלים באופן "סוציאליסטי"(כלומר בעלות ציבורית-קואופרטיבים או חברות בבעלות המדינה) יכולים להצליח ולהיות עדיפים על פירמות קפיטליסטיות. מאפיית רחוב אלווארדו מייצרת כ-40,000 כיכרות לחם ביום. אחד ממוצרי הבולטים הוא לחמניות חיטה מופחתות קמח. אתר האינטרנט הרשמי של מאפיית רחוב אלווראדו (באנגלית) מאפיית רחוב אלווראדו, ברשת החברתית אקס (טוויטר) מאפיית רחוב אלווראדו, ברשת החברתית אינסטגרם מאפיית רחוב אלווראדו, סרטונים בערוץ היוטיוב Folbre, Nancy. The Case for Worker Co-ops. The New York Times. 23 November 2009. Hay, Jeremy (1 באוקטובר 2009). "Michael Moore's new film puts spotlight on Petaluma company". The Press Democrat. אורכב מ-המקור ב-2012-03-07. נבדק ב-30 באוגוסט 2010. {{cite news}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מאפיית רחוב אלווראדו".
תהילים קמ"ח

הללו את ה' מן השמים הוא המזמור ה-148 בספר תהילים. אחד מחמשת מזמורי התהילה החותמים את ספר תהילים, ומשמשים כעיקרם של פסוקי דזמרא. במזמור מונה המשורר את כל הנבראים בשמים ובארץ, וקורא להם, תוך האנשתם, להלל את שם ה'. הקריאה: "הַלְלוּ" (לרבות בסיומת "הַלְלוּהוּ" או "הללויה") מופיעה בפרק עשר פעמים. המזמור הוא אחד מעשרה מזמורים הפותחים בקריאה להלל את ה', 'הַלְלוּ-יָהּ'. במזמור שני בתים. הבית הראשון (פסוקים א'–ו') מונה את ברואי השמיים, ובאנאפורה – חזרה על הביטוי "הַלְלוּהוּ" בראש כל ביטוי – קורא להם להלל את ה' על שברא אותם נצחיים ולא ישתנו. הבית השני (פסוקים ז'–י"ד) קורא לברואים שבארץ – מהים אל הדומם הצומח והחי והאדם, על ריבויים ועל הניגודים שביניהם – להלל את ה' על נשגבותו הבלעדית. קישורו של הסיום – ”וַיָּרֶם קֶרֶן לְעַמּוֹ תְּהִלָּה לְכָל חֲסִידָיו לִבְנֵי יִשְׂרָאֵל עַם קְרֹבוֹ” – אל המזמור – קשה, והמפרשים ביארו אותו בדרכים שונות: חלק מהחוקרים ראו בפסוק זה הוספה מאוחרת למזמור יש שפירשו שעל כל ברואי הארץ להלל את ה' על שברך את ישראל, וברכתם של ישראל היא ברכה לכל העולם יש שפרשו שבניגוד לשאר הנבראים, ישראל יכולים להלל את ה' כמו גרמי השמיים - על שעשה אותם נצחיים. פירוש נוסף הוא שהמזמור מכוון לעת הגאולה, אז יתברר שנשגב שמו של ה' לבדו על ידי גאולת עמו והרמת קרנם המזמור חותם כעין הפתיחה - ”הללויה”. ישנו קשר בין המזמור לבין תיאור בריאת העולם בספר בראשית. החל בביטוי ”כִּי הוּא צִוָּה וְנִבְרָאוּ”, וכן בתיאור בריות כמו ”הַמַּיִם אֲשֶׁר מֵעַל הַשָּׁמָיִם”, ”תַּנִּינִים”, ”בְּהֵמָה, רֶמֶשׂ וְצִפּוֹר כָּנָף”. חוקרים רבים השוו את רשימת כל הברואים ביקום ליצירות אחרות של המזרח הקדום, למשל האונומסטיקון של אמנופה. המזמור נאמר בכל יום כחלק מפסוקי דזמרא. לדעת רש"י, מזמור זה, יחד עם תהילים ק"נ, הם ה"הלל שבכל יום" שבפסוקי דזמרא. עקב דברי רש"י אלו, נפסק כי המאחר לבית הכנסת ואינו יכול להספיק לומר את כל פסוקי דזמרא, יאמר מזמורים אלה לפני שיוסיף את שאר המזמורים. פסוקים י"ג–י"ד נאמרים בעת החזרת ספר התורה לארון. זאת כדי לומר שאנחנו משבחים את הקב"ה לבדו, ולא משתחווים לתורה מצד עצמה. ומשבחים את הקב"ה על שהוא הרים קרן לעמו כשנתן להם תורה. חציו הראשון של המזמור, העוסק בקריאה למצויים בשמים להלל את ה', נאמר בעת שמתבוננים בשמים, לפני ברכת לבנה וברכת החמה. על המילים בפסוק "הללו את השם מן השמים, הללהו במרומים, הללהו כל מלאכיו, הללהו כל צבאיו" - שיר של זאנוויל ויינבגר באלבומו מן השמים (2021). לבדו - שיר של אוהד מושקוביץ באלבום בשעה טובה, לחן עיבוד והפקה מוזיקלית של אלי קליין ואיצי ברי. מדיה וקבצים בנושא תהילים קמ"ח בוויקישיתוף תהילים קמ"ח כשירת ימי הביניים, YouTube תהילים קמ"ח מאת גוסטב הולסט, YouTube תהילים קמ"ח מאת ליאונרד ברנשטיין, YouTube ראו על כך בנתיבות עולם למהר"ל מפראג נתיב העבודה פרק ו. תהילים ק"ו, קי"א-קי"ג, קל"ה, קמ"ו-ק"נ אנציקלופדיה עולם התנ"ך רש"ר הירש אבן עזרא, דעת מקרא, אנציקלופדיה עולם התנ"ך כפי שנאמר בישעיהו ב, יא - "וְנִשְׂגַּב ה' לְבַדּוֹ בַּיּוֹם הַהוּא" רד"ק, ספורנו אנציקלופדיה עולם התנ"ך תלמוד בבלי, מסכת שבת, דף קי"ח, עמוד ב', ד"ה פסוקי דזמרא שולחן ערוך, אורח חיים, סימן נ"ב. מטה משה סימן רנ"ו לבדו, בביצוע אוהד מושקוביץ, וידאו קליפ של השיר באתר יוטיוב (אורך: 4:00)
ברווז כחול-כנפיים

ברווז כחול-כנפיים או מרית כחולת-כנפיים (שם מדעי: Spatula discors) הוא מין של עוף מים ממשפחת הברווזיים החי באמריקה הצפונית וחורף באמריקה המרכזית ובצפון אמריקה הדרומית. הוא קרוב למרית הצפונית ולמין ברווז הקינמון, איתו הוא מתרבה בתחומי מחייתו, ומשויך יחד איתם לסוג מרית. ברווז זה מגיע לאורך 40 ס"מ, למוטת כנפיים של 58 ס"מ, ולמשקל 370 גרם בממוצע. הזכר של ברווז זה בעל נוצות אדמדמות-אפורות ומעליהם נקודות שחורות רבות לאורך בטנו וחזהו. הראש אפור עם מקור כחול כהה רחב וליד עינו ישנו פס לבן אופקי החוצה את הראש. כפי ששמו מרמז, הכנפיים של הברווז כחולות אך הקצוות אפורים והחלק העליון לבן ומתחתיו ירוק. הזנב חום והרגליים צהובות ובעלות קרום שחייה רחב. לעומת הזכר הנקבה אפורה ומוסווית, מה שעוזר לה להיעלם מטורפים. ברווז זה נפוץ לאורכה של אמריקה הצפונית מאלסקה עד נובה סקוטיה בצפון ודרומה לאורך רוב ארצות הברית עד לצפון טקסס, אך מתרחקים מדרום אלסקה ורכס הרי הרוקי ונפוצים בעיקר סביב חופי האוקיינוס האטלנטי. עם זאת בחורף הברווזים נודדים דרומה לאורך קליפורניה, מקסיקו ואמריקה המרכזית ועד לצפון אמריקה הדרומית. לעיתים נדירות יחצו את האוקיינוס האטלנטי לעבר אירופה. תחום מחייתו של הברווז הוא בביצות, נהרות איטיים, אגמים ובריכות לאורך תפוצתו וגם בערבות עשב ואפילו בקרבת החוף. הברווז צף על המים בעזרת נוצותיו השומניות והוא מסנן על פני המים צמחייה מימית, חרקים, סרטנונים ורכיכות. עם זאת מרבית הזמן הוא מעדיף לרעות ביבשה מעשבים, דגניים וזרעים שונים או חרקים. הברווז כחול הכנפיים מתרבה סביב ינואר עד פברואר. הנקבה מקננת על גדות המים בקן עשוי מעשבים וצמחייה ובו מילה 8–10 ביצים הבוקעות בין 21 ל-27 יום. עם זאת קנים רבים מושמדים בידי לשודדי ביצים ובעיקר בידי הראקון, בואש מפוספס ובואשן מזרחי וכן ממתקפות קויוטים, עורבים, עקעקים, עופות דורסים וטורפים דומים. מדיה וקבצים בנושא ברווז כחול-כנפיים בוויקישיתוף ברווז כחול-כנפיים, באתר NCBI (באנגלית) ברווז כחול-כנפיים, באתר האנציקלופדיה של החיים (באנגלית) ברווז כחול-כנפיים, באתר GBIF (באנגלית) ברווז כחול-כנפיים באתר הרשימה האדומה של IUCN
בית הכנסת מאיר טוויג

בית הכנסת מאיר טוויג הוא בית הכנסת היחיד שפועל בבגדאד בירת עיראק מתוך 68 בתי כנסת שפעם פעלו בעיר. כיום,[דרושה הבהרה] מספר מועט של יהודים מטפלים בבית הכנסת. בית הכנסת ממוקם ברובע אל-בתאווין במזרח בגדאד. בית הכנסת נבנה בשנות ה-40 של המאה ה-20 ונחנך בשנת 1942. רב בית הכנסת הוא הרב עמאד לוי. בית הכנסת מחופה בלבנים צהובות. פנים בית הכנסת מכוסה כולו בשטיחים והישיבה בו היא על ספסלים מרופדים. בבית הכנסת מספר ספרי תורה שהעתיק מביניהם הוא בן למעלה מ-200 שנה. בית הכנסת 'מאיר טויג', בגדאד, עיראק 1989, באתר בית התפוצות. (הקישור אינו פעיל, 12 באוגוסט 2020) ערך זה הוא קצרמר בנושא בתי כנסת ובנושא בגדאד. אתם מוזמנים לתרום לוויקיפדיה ולהרחיב אותו.
שמפו (פירושונים)

האם התכוונתם ל... שמפו – מוצר ניקוי וטיפוח לשיער שמפו (סרט) – סרט קולנוע אמריקאי משנת 1975 שמפו (להקה) (אנ') – להקת שירה בריטית שמפו – דמות מהסדרה ראנמה חצי
כנסיית אנדריי הקדוש (קייב)

כנסיית אנדריי הקדוש (באוקראינית: Андріївська церква) היא כנסייה במעמד קתדרלה בקייב, בירת אוקראינה. הכנסייה נבנתה בסגנון הבארוק בין השנים 1747–1754 לפי תוכניתו של האדריכל ברתולומאו רסטרלי. הכנסייה ממוקמת על גבעה ומשקיפה על האזור ההיסטורי פודיל ועל נהר הדנייפר. המדרון המשתפל מהגבעה לפודיל והרחוב הראשי העובר דרכו קרויים על שם הכנסייה - מדרון אנדרייבסקי. הכנסייה הוקמה לציון שמו של אנדראס הקדוש, "השליח של רוס" (על פי הכרוניקה הרוסית הראשונה אנדראס הקדוש הגיע למקום והקים צלב על הגבעה במקום בו נמצאת כיום הכנסייה). בשנת 1086 הקים נסיך קייב וסבולוד הראשון כנסייה במקום לציון מאורע זה. הכנסייה חרבה בעת הכיבוש המונגולי ב-1240. במהלך השנים הוקמו במקום כנסיות עץ, שחרבו. ב-1744 הניחה יליזבטה, קיסרית רוסיה את שלוש אבני הפינה הראשונות לכנסייה החדשה על הגבעה, היא לא זכתה לראות בסיום הבנייה. שנה לאחר מכן נבחר ברתולומאו רסטרלי לתכנן אותה, והוא תכנן ועיצב גם את האיקונוסטאזיס שלה. העבודות על המעטפת החיצונית של המבנה הסתיימו ב-1754, אך רק ב-1767 הסתיימו כל עבודות עיצוב הפנים שלו. ציורי הקיר והאיקונות צוירו על ידי האמנים אלכסיי פטרוביץ' אנטרופוב (אנ') ואיוון יקובלביץ' וישניקוב. כיוון שהכנסייה תוכננה להיות כנסיית הקיסרית, אין לה קהילה ולא מגדל פעמונים. הממלכה לא גילתה עניין לתמוך בפרויקט לאחר מותה של הקיסרית יליזבטה והכנסייה מומנה מתרומות אקראיות של גורמים פרטיים. ב-1768 היא הועברה לידי מועצת העירייה של קייב. סופה כבדה פגעה קשות בכנסייה ב-1815 וקרעה מעליה את הגג. בין השנים 1825–1828 נערך בה שיפוץ מקיף, במסגרתו שונתה צורת החזית שלה מן התוכנית המקורית ומבני עץ הוחלפו בברזל. שיפוצים נוספים נערכו בין השנים 1917–1953 ונגעו בכל רכיבי המבנה, יסודות, חזית, עיטורי פנים וחוץ. בשנת 1935 נסגרה הכנסייה לפעילות דתית בהוראת השלטון הסובייטי והפכה למוזיאון היסטורי לתולדות אוקראינה. במהלך מלחמת העולם השנייה חודשו הטקסים הדתיים במקום, עד שהופסקו שנית ב-1961. ב-1968 נפתח במקום המוזיאון לארכיטקטורה היסטורית סנטה סופיה. בשנות השישים התגלו בווינה שבאוסטריה תוכניות המבנה המקוריות של ברתולומאו רסטרלי. בשנת 1970 רכש המוזיאון לארכיטקטורה היסטורית סנטה סופיה העתקים של תוכניות אלה ממוזיאון אלברטינה בווינה ובשנת 1978 החל שיפוץ מקיף לפי תוכניות אלה, שנועד להחזיר את הכנסייה למראה המקורי שלה. ב-1987 היא הוכרזה כקתדרלה של הכנסייה האורתודוקסית האוקראינית העצמאית. ב-2018 הוכרזה הכנסייה כמושב בישוף של הפטריארכיה האקומנית של קונסטנטינופול (צעד שביטא התנתקות של הכנסייה האוקראינית משליטת הכנסייה האורתודוקסית הרוסית-פטריארכיית מוסקבה). מדיה וקבצים בנושא כנסיית אנדריי הקדוש בוויקישיתוף אתר האינטרנט הרשמי של כנסיית אנדריי הקדוש ערך על המקום, מתוך (Encyclopedia of Ukraine, vol. 4 (1993 על המקום באתר discover ukraine.info על המקום באתר לונלי פלאנט
כנסיית אנדרו הקדוש (פירושונים)

כנסיות המוקדשות לשליח אנדראס הקדוש האם התכוונתם ל... כנסיית אנדראס הקדוש (עכו) – כנסייה קתולית בעכו כנסיית אנדרו הקדוש – כנסייה סקוטית בירושלים כנסיית אנדריי הקדוש (קייב) – כנסייה אורתודוקסית בקייב
מייק ג'והנס

מייקל אוון ג'והנס (באנגלית: Michael Owen Johanns; נולד ב-18 ביוני 1950) הוא פוליטיקאי ומשפטן אמריקאי שכיהן כחבר הסנאט של ארצות הברית מטעם מדינת נברסקה בשנים 2009–2015. קודם לכן כיהן כמושל נברסקה בשנים 1999–2005, ובנוסף היה יושב ראש אגודת מושלי מדינות המערב התיכון (Midwestern Governors Association) ב-2002. ב-2005 מונה ג'והנס למזכיר החקלאות של ארצות הברית בידי נשיא ארצות הברית ג'ורג' ווקר בוש, ונהיה למזכיר החקלאות הרביעי שמדינתו היא נברסקה. ג'והנס נולד בעיר אוסאייג' שבצפון איווה, בנם של אדלין לוסי (לבית רויק) וג'ון רוברט ג'והנס. אביו היה ממוצא גרמני וממוצא לוקסמבורגי-חלקי, ואילו הורי אמו היגרו לארצות הברית מפולין. הוא גדל ועבד בחווה החקלאית של משפחתו. סיים את לימודיו התיכוניים בתיכון אוסאייג' ב-1968, והמשיך ללמוד באוניברסיטת סנט מרי שבמינסוטה, שם קיבל ב-1971 תואר ראשון בתקשורת. קיבל את תואר הדוקטור במשפטים שלו מבית הספר למשפטים של אוניברסיטת קרייגטון, והצטרף ללשכת עורכי הדין של נברסקה ב-1974. אחרי שסיים את לימודיו הגבוהים, התמחה ג'והנס עבור שופט בית המשפט העליון של נברסקה הייל מקון בשנים 1974–1975. אחר התמחותו אצל השופט מקון, החל לעסוק בחוק ומשפט אצל משרד עורכי הדין קורנין והאנון (Cronin and Hannon) בשנים 1975–1976. מ-1976 עד 1991 המשיך לעסוק במשפטים ועבד כעורך דין. ב-1983 החל לשרת במועצת מחוז לנקסטר מטעם המפלגה הדמוקרטית, ובתפקיד זה כיהן עד 1987. ב-1989 נבחר אל מועצת עיריית לינקולן מטעם המפלגה הרפובליקנית, ושם כיהן עד 1991. ב-7 במאי 1991 הוא נבחר לראש העיר ה-47 של לינקולן, אחרי שגבר בבחירות הכלליות על ראש העיר המכהן ביל האריס עם 54% מקולות הבוחרים. הוא נכנס לתפקידו כראש העיר ב-3 בדצמבר אותה השנה. ב-1995 זכה בכהונה נוספת בתפקיד ללא התנגדות משמעותית, ונהפך לראש עיריית לינקולן הראשון שעשה זאת מאז שנות ה-50 של המאה ה-20. מחליפו בתפקיד היה דייל יאנג, אשר מונה לתפקיד בידי מועצת עיריית לינקולן כאשר ג'והנס נבחר למושל המדינה. בבחירות לתפקיד מושל נברסקה ב-1998 התמודד מטעם המפלגה הרפובליקנית וניצח את יריבו הדמוקרטי, ונבחר מחדש ב-2002. ב-2008 התמודד ג'והנס לסנאט האמריקאי מטעם מדינת נברסקה עם התפטרותו של צ'אק הייגל. בבחירות המקדימות במפלגה הרפובליקנית ניצח את איש העסקים פאט פלין ולאחר מכן זכה בבחירות הכלליות. הוא הושבע לתפקיד בראשית 2009, ויחד עם ג'ים ריש מאיידהו, נהיה לאחד משני הסנאטורים הרפובליקנים חדשים שהושבעו בקונגרס ה-111 של ארצות הברית. בפברואר 2013 הודיע אין בכוונתו להתמודד מחדש לסנאט בבחירות 2014. מדיה וקבצים בנושא מייק ג'והנס בוויקישיתוף מייק ג'והנס, ברשת החברתית אקס (טוויטר) ביוגרפיה, באתר הבית הלבן (באנגלית) מייק ג'והנס, באתר המדריך הביוגרפי של הקונגרס של ארצות הברית (באנגלית)
Ganja Burn

Ganja Burn הוא שיר שהוקלט על ידי הראפרית הטרינידדית ניקי מינאז' מתוך אלבומה הרביעי, Queen. השיר יצא לאור ב-10 באוגוסט 2018, ביחד עם האלבום עצמו, על ידי חברות התקליטים יאנג מאני וקאש מאני. עם יציאתו נכנס השיר אל המקום ה-60 במצעד הבילבורד הוט 100. השיר נכתב על ידי ניקי מינאז' ביחד עם ג'רמי ריד וג'יירוס מוזי והופק על ידי ריד גם כן. השיר הוא שיר פופ, בהשראת סגנון הרגאיי. בשיר על פי מבקרי המוזיקה, מנסה מינאז' להגן על המעמד שלה בתעשיית המוזיקה, תוך אזכור אמנים שונים. בסמוך לצאתו, עלה השיר לרשת הזרמת המדיה ספוטיפיי. כדי לקדם את השיר, הוציאה ניקי מינאז' ב-13 באוגוסט 2018, את הקליפ המלא שלו. הקליפ בוים על ידי צמד הבמאים הטורקיים מרט ומרקוס שביימו גם את הקליפ של "Regret in Your Tears", שיצא שנה קודם לכן. נכון לינואר 2022, מונה הצפיות של הקליפ עומד על כ-52 מיליון צפיות. סרטון השיר "Ganja Burn" באתר יוטיוב Critic’s Notebook: Nicki Minaj’s ‘Queen’ Is a Joyless Mess, The Hollywood Reporter (באנגלית) Spencer Kornhaber, Nicki Minaj Guards a Shrinking Kingdom, The Atlantic, ‏2018-08-15 (באנגלית) Nicki Minaj Chart History, Billboard Nicki Minaj – Ganja Burn (באנגלית), נבדק ב-2019-07-01 Queen, נבדק ב-2019-07-01 NickiMinajAtVEVO (2018-08-13), Nicki Minaj - Ganja Burn, נבדק ב-2019-07-01 NickiMinajAtVEVO (2018-08-13), Nicki Minaj - Ganja Burn, נבדק ב-2019-07-01
Black Beauty

Black Beauty (בעברית: יופי שחור) הוא סינגל שהוקלט על ידי הזמרת-יוצרת האמריקאית לנה דל ריי מתוך אלבום האולפן השלישי שלה, Ultraviolence. השיר, שנכתב על ידי דל ריי וריק נואלס, הוא שיר אשר נכלל בגרסת הדלוקס של האלבום. השיר הגיע למקום ה-179 במצעד הסינגלים הבריטי. השיר נכתב על ידי לנה דל ריי ביחד עם ריק נואלס בדומה ל-"West Coast" והופק על ידי פאוול אפוורת'. השיר יצא בפורמט של הורדה דיגיטלית (מיני-אלבום רמיקסים), בגרמניה, אוסטריה ושווייץ ב-14 בדצמבר 2014. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-35 מיליון השמעות. סרטון השיר "Black Beauty" באתר יוטיוב Ultraviolence (Deluxe), נבדק ב-2020-04-06 Lana Del Rey - Ultraviolence, Discogs (באנגלית) www.zobbel.de Lana Del Rey – Black Beauty (באנגלית), נבדק ב-2019-07-01 Black Beauty (The Remix EP) von Lana Del Rey bei Amazon Music - Amazon.de, www.amazon.de